In nomine sumnæ et individuæ trinitatis, amen. Probabili satis est, res Ecclesiæ, consuetudines que literalis studio ad memoriam posterorum signari, ne per successiones temporum, perversorum machinationibus certa habitudo ipsarum rerum valeat impediri. Tam præsentibus quam futuris manifestum fieri volumus, quod Domnus Mainfredus, dedit canonicis Divionensis Ecclesiæ, apud Arcum villam, usus suorum nemorum, ad construenda quelibet ædificia: Procursus quoque in eisdem nemoribus, et pasnaticum, et ramalaticum, pasturam videlicet animalium, in pratis, et in quibus libet aliis locis, atque piscationem omnium aquarum suarum, et cetera humanis usibus necessaria, canonicis in pace habere concessit. Si vero Canonici, in terra beati Martini homines habere voluerint, libere habeant. Item dedit eisdem canonicis, apud Curiambertodi usus prædictos. Quod vero in eodem loco, in terra canonicorum clamabat, vulpivit; et quicquid habebant, et adepturi erant, in pace habere laudavit, et eadem libertate qua ipse fruitur, usibus utriusque posteritatis fruantur et ipsi. Si autem canonici, vel eorum homines, prædicto Maenfredo vel hominibus suis, in aliquio dampnum intulerint. Summam dampni restituant, et nihil amplius emendent, omni exactione et Justicia remota, etiam de Furto. Hoc denique nullum latere volumus, quod sicut idem Maynfredus, dedit prædictos usus apud Arcum, et apud Curiam Bertodi, sic eosdem ad necessitatem Divionensis Ecclesiæ. Hoc donum fecit super Altare sancti stephani, laude suorum, scilicet laude uxoris suæ Bonedominæ et Gauteriis fratris sui, et Olerici militis. Acta sunt hæc VII idus Maii, in præsentia domni Herberti abbatis. Signum Garnerii, ejusdem ecclesiæ præpositi, Signum Aldonis, Signum Galterii, Signum Hugonis Canonicorum. Signum Matildis ducissæ, Signum Gauterii, Signum Petri telonariorum. Signum Carpini, Signum Odonis fratris ejus, Signum Aldonis de Tilecastro, Signum Theodorici, Signum Frogerii. Hoc idem donum Gauterius, frater Mainfredi, ex sua parte fecit, et laudavit, sed tamen hoc solum sibi retinuit, quod si homines sancti Stephani, vel pecora, aliquod dampnum quod sit evidens, sibi vel hominibus suis fecerent, dampnum quæret, et siquis sibi dampnum restauraverit, nullam emendationem præter istam accipiet: Dampnum autem si restauratum non fuerit, abbati monstrabit, et per manum abbatis, restaurationem dampni accipiet, sine alia emendatione, si sibi fecerit. Abbas vero, si per in Curiam hoc facere neglexerit. Gauterius supradictus, usque ad quadragenta abbatem expectabit, et post quadragenta dies dampnum iterum quæret, et emendationem dampni, cum dampno habere volet. Hujus rei Testes sunt ex Parte Gauterii. Hugo de Bessua, Stephanus Fulchidus, ex parte abbatis. Guido de Lambreyo, Lambertus, Gauterius ventarius.